LPNกำไรหด 27 %
LPNกำไรหด27%หลังมาตรการรัฐจบ
4 พ.ย. 2553

LPNกำไรหด27%หลังมาตรการรัฐจบ
นายโอภาส ศรีพยัคฆ์ กรรมการผู้จัดการ บริษัทแอล.พี .เอ็น .ดีเวลลอปเมนท์ เปิดเผยว่า บริษัทมีกำไรสุทธิงวดไตรมาส 3 ปี 2553 จำนวน  293.31 ล้านบาท กำไรต่อหุ้น 0.20 บาท ลดลง 27.19% จากช่วงเดียวกันของปีก่อนที่มีกำไรสุทธิ 402.86 ล้านบาท กำไรต่อหุ้น 0.27 บาท
ขณะที่งวด 9 เดือนปี 2553 กำไรสุทธิ 1,066.49 ล้านบาท กำไรต่อหุ้น 0.72 บาท ลดลง 17.65% จากช่วงเดียวกันของปีก่อนที่มีกำไรสุทธิ 1,295.09 ล้านบาท กำไรต่อหุ้น 0.88 บาท
ทั้งนี้ บริษัทมีอัตรากำไรขั้นต้นจากการขายในไตรมาส 3 ปี 2553 อยู่ที่ 35.61% สูงกว่า 33.45% ของไตรมาส 3 ในปีก่อนหน้า 2.16% เป็นผลมาจากการบริหารต้นทุนค่าก่อสร้างได้อย่างมีประสิทธิภาพ ส่วนกำไรสุทธิไตรมาส 3 ปี 2553 เท่ากับ 16.19% น้อยกว่าไตรมาสเดียวกันของปีก่อนซึ่งเท่ากับ 18.71% ลดลง 2.52% เป็นผลมาจากมาตรการกระตุ้นภาคอสังหาริมทรัพย์ของรัฐบาลได้สิ้นสุดแล้วและกลับมาใช้อัตราปกติในไตรมาส 3 ปีนี้